দুর্নীতি হাইড্রার মতো বহু মাথা যুক্ত দানব: প্রধান বিচারপতি

নয়াদিল্লি: গ্রিক ও রোমান পুরাণের দানবীয় সাপের সঙ্গে দুর্নীতির তুলনা করলেন ভারতের প্রধান বিচারপতি সঞ্জীব খান্না (Chief Justice Sanjv Khanna)। তাঁর অভিমত, দুর্নীতি হাইড্রার (Hydra) মতো বহু মাথা যুক্ত এক দানব। দুর্নীতি বিরোধী প্রয়াসকে গণতন্ত্রের উন্নয়ন প্রয়াস হিসেবে দেখতে হবে বলেও মন্তব্য করেন প্রধান বিচারপতি।

লোকপাল দিবস (Lokpal Day) উপলক্ষে এক সভায় গিয়েছিলেন মাননীয় প্রধান বিচারপতি। সেখানে তিনি বলেন, দীর্ঘকাল ধরে ভারতীয় সমাজে হাইড্রার মতো বহু মাথা যুক্ত দুর্নীতির দানব শিরা-উপশিরায় ছড়িয়ে গিয়েছে। শিক্ষিত এবং দায়িত্ববোধ সম্পন্ন নাগরিকদের দ্বারাই দুর্নীতির সেই শিকড় ওপড়ানো সম্ভব। দুর্নীতির বিরুদ্ধে লড়াইকে দাবিয়ে না দিয়ে গণতন্ত্রকে জোরদার করতে ও মানুষের আস্থা অর্জনের স্বার্থে কাজে লাগাতে হবে। দুর্নীতি বিরোধী প্রয়াসকে গণতন্ত্রের উন্নয়নের স্বার্থেই দেখতে হবে। প্রাতিষ্ঠানিকভাবে উদার সমাজ তৈরির নীতির ভিত্তিতে চলার পথ সুগম করতে হবে। যেখানে মানবাধিকার রক্ষায় যে কোনও প্রতিরোধী ব্যবস্থাকে আটকাতে হবে। গণতান্ত্রিকভাবে দুর্নীতি বিরোধী প্রয়াস আমাদের তাই চালাতেই হবে।

আরও পড়ুন: প্লেসেস অফ ওয়রশিপ আইন রক্ষায় সুপ্রিম কোর্টে কংগ্রেস

তিনি আরও বলেন, লোকপালের কার্যকলাপ এখনও পর্যন্ত সঠিক দিকে এগোলেও বেশ কিছু চ্যালেঞ্জ রয়েছে। শুধুমাত্র লোকপাল স্থাপন করে দুর্নীতি সমস্যার সমাধান হবে না। লোকপালকে তার ক্ষমতার পূর্ণ সদ্ব্যবহার করতে হবে। সেন্ট্রাল ভিজিলেন্স কমিশন ও অন্যান্য দুর্নীতি বিরোধী প্রতিষ্ঠানের সঙ্গে হাত মিলিয়ে তাকে এগিয়ে যেতে হবে। একমাত্র সেক্ষেত্রেই প্রমাণ সংগ্রহ, তদন্ত সঠিক পথে পরিচালনা এবং আমলাতান্ত্রিক হস্তক্ষেপ ছাড়াই চার্জ গঠন করা সহজতর হবে।

দেখুন অন্য খবর: